[{"text_idx": "#000000", "text": "22.04 leidis aset ja\u0308rjekordne tore loengupa\u0308ev \u201cLendame targalt ja enesekindlalt\u201d."}, {"text_idx": "#000002", "text": "Vo\u0303iks o\u0308elda, et aeg la\u0308ks lennates, osavo\u0303tjad olid entusjastlikud ning laskusime korduvatese keskusteludesse erinevate lennundusnu\u0308anside ja olukordade u\u0308le. Vahepealsete kohvi ja suupistepauside ajal turgutust saanud ko\u0303nelesime lennundusajaloost ning sellest, miks lennuk o\u0303hus pu\u0308sib ja isegi sellest, kuidas piloodiks saab. Usun, et ku\u0308simusi ja juttu oleks ja\u0308tkunud kauemakski kui ajaliselt planeeritud."}, {"text_idx": "#000003", "text": "Seekord oli meil ka suurepa\u0308rane vo\u0303imalus ku\u0308lastada Nyxairi lennukit ATR-42, kus meid kohtasid alati sa\u0308rasilmne stjuardess Kadri ning kapten Juho. Nemad selgitasid va\u0308rskelt lennust tulnuna lennuki ja oma ameti u\u0308ksikasju."}, {"text_idx": "#000004", "text": "Pa\u0308eva II pool kulges kolleeg Triinu taktikepi all ja tema tutvustas meile inimeste mo\u0303ttemaailma, olukordadest arusaamu ja seda, mis teha siis, kui meie enda mo\u0303tted vo\u0303ivad meile vastanduma hakata. Ja peamine seda, kuidas selle ko\u0303igega toime tulla."}, {"text_idx": "#000005", "text": "Pa\u0308eva viimane etapp mo\u0308o\u0308dus Tallinna Lennuliiklusteenistuse lennujuhtimise keskust ku\u0308lastades, kus vahetuse vanem ja to\u0308o\u0308tavad lennujuhid meile oma to\u0308o\u0308st u\u0308levaate andsid ning ku\u0308simustele vastasid."}, {"text_idx": "#000006", "text": "Usun, et meil on nu\u0308u\u0308d rohkem inimesi, kes teavad, kuidas targalt lennata! \ud83d\ude42"}, {"text_idx": "#000007", "text": "Tahan ta\u0308nada ko\u0303iki osalejaid, sest juba kohale tulek on vo\u0303it omaette!"}, {"text_idx": "#000008", "text": "Ta\u0308nan Triinu, kes lisaks muule tegi va\u0308ga suure taustato\u0308o\u0308 ja oli mulle pidevaks abiks!"}, {"text_idx": "#000009", "text": "Ta\u0308nan Nyxairi juhtkonda, kes lubasid meid oma lennukisse ja muidugi Kadrit ja Juhot, kes meile lennukit na\u0308itasid!"}, {"text_idx": "#000010", "text": "Suur ta\u0308nu Tallinna Lennujuhtimise teenistusele ja lennujuht Georgile, kes aitas meil lennutorni ku\u0308lastust organiseerida!"}, {"text_idx": "#000011", "text": "Peatsete kohtumisteni ja uutele koolitustele registreerumine juba toimub:"}, {"text_idx": "#000012", "text": "Lennuki kapten, staaz\u030c lennunduses 33 aastat"}, {"text_idx": "#000013", "text": "Inimene on tahtnud lennata juba alates sellest, kui oma iseteadvust ma\u0308letab. Loodus ei ole inimesele lennuvo\u0303imekust andnud, kuid ikka on lindude majesteetlikus, lendamise vo\u0303lu, salapa\u0308ra ja eelis u\u0308leja\u0308a\u0308nud looduses teda ko\u0308itnud. Huvi uute teadmisete ja oskuste vastu on inimkonda alati tiivustanud. Nii oleme ka lennunduses enam, kui saja aasta jooksul astunud suured sammud edasi ja lendamine on saanud inimkonnale omaseks ning muutunud kiireimaiks ja mugavamaks transpordiviisiks. Samuti on see muutunud va\u0308ga turvaliseks. Kuna lendamine on inimkonnale u\u0308pris uus, on ka u\u0308pris inimlik, et miski meie sees muudab meid veidi kahtlevaks ja pelgus uue kogemuse ees on meile loomuomane. Kuidas siis lennata enesekindlalt ja teadlikult?"}, {"text_idx": "#000014", "text": "Tean kogenud lendurina, et meie seas on suur hulk inimesi, kes lendamist pelgavad \u2013 kes suuremal, kes va\u0308hemal ma\u0308a\u0308ral. Paraku olen kohanud olukordi, kus reisijad enne lendu reisist loobuvad. Uuringute po\u0303hjal on kindlaks tehtud, et 33 \u2013 40% igapa\u0308evalendajatest kardavad lendamist ja 2,5% kannatavad to\u0303sisema aviofoobia all. Kui vo\u0303rrelda omavahel mehi ja naisi, on enamus ebakindlust tundjate seas naised."}, {"text_idx": "#000015", "text": "Lennuhirmu puhul, nagu teistegi hirmudega, on tegemist lihtfoobiaga ehk va\u0308ga lihtsustatult kardetakse mingit olukorda vo\u0303i objekti, mis on tegelikkuses ohutu. Antud objektiks selles kontekstis on lennuk ja arvatakse, et vo\u0303ib juhtuda o\u0303nnetus. Rahustuseks vo\u0303in va\u0308ita, et o\u0303nnetused vo\u0303iksid meid tabada pigem kodus, igapa\u0308evaelus vo\u0303i to\u0308o\u0308l, kuid mitte lennates \u2013 o\u0303nnetusse sattumine na\u0308iteks teel to\u0308o\u0308le on tuhandeid kordi to\u0303ena\u0308olisem. Juba lennureisi planeerides peaksite mo\u0303istma, et o\u0303nnetusse sattumise to\u0303ena\u0308osus on suurem lennuva\u0308ljale so\u0303ites ja lennukisse jo\u0303udes on teie vo\u0303imalus o\u0303nnetusse sattuda drastiliselt langenud. Nii, on mo\u0303ni naljahambast kapten enne lendu reisijaid tervitades o\u0308elnud: \u201eLugupeetud reisijad! Ohtlikum osa teie reisist on nu\u0308u\u0308d mo\u0308o\u0308das\u201c \ud83d\ude0a Ka statistiliselt on leitud, te peaksite lendama iga pa\u0308ev 10000 aastat ja\u0308rjest, et lennuo\u0303nnetusse sattuda. Lennukid on va\u0308ga turvalised!"}, {"text_idx": "#000016", "text": "Kuid mida me siiski kardame, isegi kui teame, et tegemist on ko\u0303ige turvalisema transpordiliigiga? Nagu o\u0308eldud, ka\u0308ib vo\u0303itlus hirmuga meie endi sees ja ikkagi on kuidagi nii, et me ei taha vo\u0303i ei suuda mo\u0303ista lendamise olemust. Me kuulame spetsialiste, so\u0303pru-tuttavaid, to\u0308o\u0308tame la\u0308bi kogu lendamist puudutava materjali, kuid, kui saabub lendamise pa\u0308ev, tunneme ikka ebakindlust. Loodus on meid nii programmeerinud, hakates oma suurima hirmuga silmitsi seisma, tekib meil tunne ha\u0308daohust, erutume ja ka\u0308ivitub alalhoid."}, {"text_idx": "#000017", "text": "Ko\u0303igepealt soovitan aru saada, et hirm tuleks ohust enda jaoks eraldada. Teadvustage, et te kardate, kuigi reaalset ohtu tegelikult ei ole. Lennukisse asudes olete andnud end kindlatesse ka\u0308tesse, teid u\u0308mbritsevad meeskonnana professionaalid, kes teevad seda to\u0308o\u0308d pa\u0308evast pa\u0308eva, aastast aastasse. Lennukid ise on la\u0308binud tuhandeid kontrolle ja vastavalt sertifitseeritud. Juhtimissu\u0308steemid on kahe- ja enamkordselt turvatud."}, {"text_idx": "#000018", "text": "Meie hoiakus tulevase lennu ees ma\u0308ngib suurt rolli lennule eelnev meelteseisund. Mida kergemini inimene a\u0308rritub, seda lihtsam on erutust esile kutsuda. Peaksite va\u0308lja selgitame, mis just teid ko\u0303ige rohkem a\u0308rritab. Ka teised segavad tegurid suurendavad konkreetset kartust ja vo\u0303imendavad teie hirmu, sh lennuhirmu. Siinkohal oleks paslik soovits \u2013 a\u0308rge tarbige enne lendu alkoholi vo\u0303i muid stimulante, mis vo\u0303ivad esile kutsuda erutust vo\u0303i paanikahooge. Nendeks on muu hulgas suitsetamine ja kohvijookide liigne manustamine."}, {"text_idx": "#000019", "text": "Mo\u0303ned na\u0308puna\u0308ited targaks ja eneseteadlikuks lendamiseks"}, {"text_idx": "#000022", "text": "Turbulents. Enamasti tuuakse just endale po\u0303hjuseks, et turbulents on lennukile va\u0308ga ohtlik ja o\u0303nnetus on varmas tulema. Tegelikult see nii ei ole. Lennukid on konstrueeritud u\u0308limalt vastupidavaks ja kuigi turbulents on vahest ebameeldiv ei ole maailmas u\u0308htegi turbulentsist tingitud o\u0303nnetust juhtunud."}, {"text_idx": "#000024", "text": "Ilmastik. Lenduritele on antud va\u0308ga ta\u0308psed juhised, millistes ilmastikuoludes lennukit opereerida vo\u0303ib. On olemas maksimaalsed tuulepiirangud, na\u0308htavuskriteeriumid ja muud piirangud, milledest va\u0308ga ta\u0308pselt kinni peetakse. Sademetes lendamiseks on omad protseduurid ja u\u0308ldiselt need lendamist ei mo\u0303juta. Loomulikult on lennukid varustatud ilmaradaritega ja lenduritele tagatakse igaku\u0308lgne ja ta\u0308pne ilmastiku informatsioon prognooside na\u0308ol lende ette valmistades ja selle ajal. Kindlasti va\u0308lditakse a\u0308ikesesse lendamist. Va\u0308lgutabavus lennukile on u\u0308limalt ebato\u0303ena\u0308oline ja nii uskumatu kui see ka poleks, ohtu selles pole. Lennukid on disainitud nii, et va\u0308lk suurt kahju lennukile tekitada ei saa.\nLennufirmad, millega lennates rohkem raputab. Selline va\u0308ide on ta\u0308ielik legend. Olenemata lennuki tu\u0308u\u0308bist vo\u0303i firmast vo\u0303i piloodi oskustest so\u0303ltub lennu sujuvus eelko\u0303ige ilmast. Mitte u\u0308kski lendur ei kutsu raputamist ise esile ja pealegi oleks seda keeruline teha \ud83d\ude0a. Fakt on see, et va\u0308iksemad lennukid vo\u0303ivad olla turbulentsile tundlikumad ja siit on taas hea paralleel tuua merendusse, kus suurematel laevadel on suures lainetuses sujuvam so\u0303ita, kui va\u0308ikestel alustel.\nHilinemised. Tihtipeale antakse juba enne va\u0308ljalendu teada lennuki hilinemisest. Hilinemise po\u0303hjuseid vo\u0303ib olla mitmeid ja peamiseks on lennuki hilinemine eelnevast lennust. Tavaliselt on lennufirmade poolt lennud planeeritud u\u0308hele lennukile terveks pa\u0308evaks ja vo\u0303iks ju tekkida ku\u0308simus, miks neid ei asendata teise lennukiga? Tavapa\u0308rane on, et firmad ei hoia lennukeid reservis \u2013 see oleks u\u0308limalt kulukas. Seega vo\u0303ib u\u0308ks hilinemine lu\u0308kata graafiku nihkesse terveks pa\u0308evaks."}, {"text_idx": "#000025", "text": "Hilinemisteks on erinevad po\u0303hjused: \u201eliiklusummikud\u201c teekonnal (SLOT), ilmastik ja selle paranemise ootamine, ka reisijate ootamine eelnevatelt lendudelt, mis hilinevad ja palju muudki."}, {"text_idx": "#000026", "text": "Reeglina teavitatakse hilinemistest esimesel vo\u0303imalusel ja hilinemistel on kindlad po\u0303hjused. Hilinemiste to\u0303ttu ei tehta miskit \u201eu\u0308le jala\u201c kiirustades ja esmata\u0308htis on tagada lennu ohutu la\u0308biviimine."}, {"text_idx": "#000027", "text": "Erinevad helid. Lennukid on ta\u0308is erinevaid mehhanisme ja pa\u0308ris u\u0308he so\u0303naga on seda raske lahti seletada. Ko\u0303ige tavapa\u0308rasem, mida helide juures ma\u0308rkame, on mootorite po\u0308o\u0308rete muutused ja nende helide tugevus so\u0303ltub paljuski lennu etappidest. Vahest tekib tunne, et mootorid seiskuvad peale o\u0303hkuto\u0303usu. Po\u0303hjus on ja\u0308rkja\u0308rgulises to\u0303usu profiilis, kus vahepeal tuleb ko\u0303rgust sa\u0308ilitada ja mingi aja ja\u0308rel to\u0303usu ja\u0308tkata. Seega peab lennuki mootoripo\u0308o\u0308rdeid muutma. Sellised olukorrad esinevad eelko\u0303ige suuremates lennujaamades, kus vo\u0303ib esineda tihedamat lennuliiklust.Samuti vo\u0303ib esineda mehaanilisi kolksatusi ja surinaid. Need vo\u0303ivad olla tingitud lennuki tagatiibade asendimuutustest ning rataste sisse-va\u0308lja laskmisest ja muustki mehaanikast.\nO\u0308o\u0308sel lendamine on ohutu ja ei eristu pa\u0308eval lendamisest. See on nii nagu autoso\u0303idul aga vo\u0303iks o\u0308elda, et lihtsamgi, sest ko\u0303iki reisilende viiakse la\u0308bi instrumentaaltingimustes ja o\u0303hus pole ka nii palju takistusi. O\u0308o\u0308sel on aga visuaalseid ma\u0308rke isegi lihtsam ja\u0308lgida, kuna need eralduvad taustast.\nU\u0308le mere lendamine on samuti ohutu, nagu maismaa kohal. Ko\u0303ik marsruudid on alati planeeritud nii, et kui peakski esinema mis iganes probleem, jo\u0303utakse lennata sobiva varulennuva\u0308ljani."}, {"text_idx": "#000028", "text": "Lendamine, see on imetore! Olen ise lennanud u\u0308le 30 aasta ja mul ei ole tekkinud kordagi olukorda, kus olen sattunud isegi o\u0303nnetuse la\u0308hedasse olukorda. Mul on u\u0308le 10000 lennutunni, mis ta\u0308hendab, et olen oma elust lennukis veetnud u\u0308le 1 aasta ja 3 kuu. Ja ma ei ole tu\u0308dinenud. Minu jaoks on see ideaalne kooslus to\u0308o\u0308st ja hobist"}, {"text_idx": "#000029", "text": "Tulge meid kuulama ja saame teile ta\u0308psema u\u0308levaate anda, u\u0308heskoos lennundusse u\u0308hiselt su\u0308u\u0308vida ning tulevikus lendate targemalt ja enesekindlamalt!"}, {"text_idx": "#000030", "text": "Ja\u0308rgmine planeeritud koolituspa\u0308ev toimub septembris vastavalt soovijate valikule!"}, {"text_idx": "#000031", "text": "On ro\u0303o\u0303m teatada, et taas on algamas koolitus inimestele, kes tunnevad lendamise ees ebakindlust."}, {"text_idx": "#000032", "text": "Kindlasti on teie vo\u0303i teie so\u0303prade seas neid, kel a\u0308revuse to\u0303ttu mo\u0303ni lend kas a\u0308ra ja\u0308a\u0308nud vo\u0303i peaaegu a\u0308ra ja\u0308a\u0308nud, kuidas see on mo\u0303jutanud teie puhkuse algust vo\u0303i koguni sihtkohta?.... Vo\u0303i on seda to\u0308o\u0308andjale u\u0308pris po\u0303hjendamatu seletada, miks soovite la\u0308hetusel kasutada just maist transporti?..."}, {"text_idx": "#000033", "text": "A\u0308rgem muretsegem, te ei ole u\u0308ksi \u2013 uuringud na\u0308itavad, et 3/4 inimestest tunnevad lendamise eel ja lendamise ajal a\u0308revust ja 33 \u2013 40% neist suuremat kartust. See koolitus ongi teie jaoks! Mo\u0303testame lahti lendamise olemuse, mis toimub lendamise ajal, kuidas aru saada erinevatest na\u0308htustest ning kuidas teadlikult tekkivat a\u0308revust u\u0308letada. Teiega jagavad kogemusi mitmed lennundusspetsialistid. Ku\u0308lastame Lennujuhtimiskeskust ja vo\u0303imalusel ka pa\u0308ris ehtsat lennukit."}, {"text_idx": "#000034", "text": "Koolitus kestab ca 6 h. Pausidel pakume kohvi ja suupisteid."}, {"text_idx": "#000035", "text": "Koolituse mugava ja ta\u0308pse asukoha selgitame va\u0308lja enne koolituse algust. Kindlasti saab see olema Tallinna Lennuva\u0308lja la\u0308hedal."}, {"text_idx": "#000036", "text": "Ta\u0308psema info saamiseks vo\u0303tke meiega u\u0308hendiust:"}]